ETA:n sekakomitean päätös N:o 48/2002, tehty 31 päivänä toukokuuta 2002, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 238 , 05/09/2002 s. 0001 - 0003



ETA:n sekakomitean päätös N:o 48/2002, tehty 31 päivänä toukokuuta 2002, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 19 päivänä huhtikuuta 2002 tehdyllä ETA:n sekakomitean päätöksellä N:o 27/2002(1). (2) Moottoriajoneuvojen ja niiden perävaunujen lämmityslaitteista, neuvoston direktiivin 70/156/ETY muuttamisesta ja neuvoston direktiivin 78/548/ETY kumoamisesta 27 päivänä syyskuuta 2001 annettu Euroopan parlamentin ja neuvoston direktiivi 2001/56/EY(2) olisi otettava osaksi sopimusta. (3) Turvalaseista ja lasimateriaaleista moottoriajoneuvoissa ja niiden perävaunuissa annetun neuvoston direktiivin 92/22/ETY ja moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY mukauttamisesta tekniikan kehitykseen 30 päivänä lokakuuta 2001 annettu komission direktiivi 2001/92/EY(3) olisi otettava osaksi sopimusta. (4) Direktiivillä 2001/56/EY kumotaan 9 päivästä toukokuuta 2004 12 päivänä kesäkuuta 1978 annettu direktiivi 78/548/ETY (EYVL L 168, 26.6.1978, s. 40), joka on osa sopimusta ja joka näin ollen on poistettava sopimuksesta. (5) Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan(4) liitteessä I olevassa XI luvussa tehdyt mukautukset moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annettuun neuvoston direktiiviin 70/156/ETY (EYVL L 42, 23.2.1970, s. 1) olisi otettava osaksi sopimusta. (6) Sopimuksessa olevia direktiiviä 70/156/ETY koskevia mukautuksia on tarpeen tarkistaa Itävallan, Suomen ja Ruotsin Euroopan unioniin liittymisen johdosta, ON PÄÄTTÄNYT SEURAAVAA: 1 artikla Muutetaan sopimuksen liitteessä II oleva I luku seuraavasti: 1) Lisätään 1 kohtaan (neuvoston direktiivi 70/156/ETY) luetelmakohdat seuraavasti: "- 1 94 N: asiakirja Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu (EYVL C 241, 29.8.1994, s. 21, asiakirja sellaisena kuin se on tarkistettuna EYVL:ssä L 1, 1.1.1995, s. 1), - 32001 L 0056: Euroopan parlamentin ja neuvoston direktiivi 2001/56/EY, annettu 27 päivänä syyskuuta 2001 (EYVL L 292, 9.11.2001, s. 21), - 32001 L 0092: komission direktiivi 2001/92/EY, annettu 30 päivänä lokakuuta 2001 (EYVL L 291, 8.11.2001, s. 24)." 2) Korvataan 1 kohdan (neuvoston direktiivi 70/156/ETY) mukautus seuraavasti: "a) Lisätään 2 artiklan a alakohtaan seuraavat luetelmakohdat: - Islannin lainsäädännössä 'gerðarviðurkenning', - Liechtensteinin lainsäädännössä 'Typengenehmigung', - Norjan lainsäädännössä 'typegodkjenning'. b) Lisätään liitteessä I olevan 5 lisäyksen 1.1.1 kohtaan seuraava: 'IS Islanti FL Liechtenstein 16 Norja'. c) Lisätään liitteessä VII olevan 1 jakson 1 kohtaan seuraava: 'IS Islanti FL Liechtenstein 16 Norja'. d) Lisätään liitteessä IX olevien I ja II osan 37 kohtaan seuraava: 'Islanti: ..., Liechtenstein: ..., Norja: ...'. " 3) Poistetaan 9 päivästä toukokuuta 2004 37 kohdan (neuvoston direktiivi 78/548/ETY) teksti. 4) Lisätään 45 c kohtaan (neuvoston direktiivi 92/22/ETY) seuraava: "sellaisena kuin se on muutettuna seuraavalla: - 32001 L 0092 komission direktiivi 2001/92/EY, annettu 30 päivänä lokakuuta 2001 (EYVL L 291, 8.11.2001, s. 24)." 2 artikla Direktiivien 2001/56/EY ja 2001/92/EY sekä Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan liitteessä I olevassa XI luvussa direktiiviin 70/156/ETY tehtyjen mukautusten islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 1 päivänä kesäkuuta 2002, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(5). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 31 päivänä toukokuuta 2002. ETA:n sekakomitean puolesta P. Westerlund Puheenjohtaja (1) EYVL L 154, 13.6.2002, s. 4. (2) EYVL L 292, 9.11.2001, s. 21. (3) EYVL L 291, 8.11.2001, s. 24. (4) EYVL C 241, 29.8.1994, s. 21, asiakirja sellaisena kuin se on tarkistettuna EYVL:ssä L 1, 1.1.1995, s. 1. (5) Valtiosäännön asettamista vaatimuksista ei ole ilmoitettu.